CELEX: 62008CA0325
Language: fi
Date: 2010-03-16 00:00:00
Title: Asia C-325/08: Unionin tuomioistuimen tuomio (suuri jaosto) 16.3.2010 (Cour de cassationin (Ranska) esittämä ennakkoratkaisupyyntö) — Olympique Lyonnais v. Olivier Bernard, Newcastle UFC (EY 39 artikla — Työntekijöiden vapaa liikkuvuus — Rajoitus — Ammattilaisjalkapalloilijat — Velvollisuus allekirjoittaa ensimmäinen ammattilaispelaajasopimus koulutuksesta vastanneen seuran kanssa — Pelaajan tuomitseminen vahingonkorvaukseen tämän velvoitteen noudattamatta jättämisen vuoksi — Oikeuttaminen — Nuorten pelaajien työhön ottamisen ja kouluttamisen edistämisen tavoite)

22.5.2010   
            
            
               FI
            
            
               Euroopan unionin virallinen lehti
            
            
               C 134/4
            
         Unionin tuomioistuimen tuomio (suuri jaosto) 16.3.2010 (Cour de cassationin (Ranska) esittämä ennakkoratkaisupyyntö) — Olympique Lyonnais v. Olivier Bernard, Newcastle UFC
   (Asia C-325/08) (1)
   
   (EY 39 artikla - Työntekijöiden vapaa liikkuvuus - Rajoitus - Ammattilaisjalkapalloilijat - Velvollisuus allekirjoittaa ensimmäinen ammattilaispelaajasopimus koulutuksesta vastanneen seuran kanssa - Pelaajan tuomitseminen vahingonkorvaukseen tämän velvoitteen noudattamatta jättämisen vuoksi - Oikeuttaminen - Nuorten pelaajien työhön ottamisen ja kouluttamisen edistämisen tavoite)
   2010/C 134/05
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Kantaja: Olympique Lyonnais
   
      Vastaaja: Olivier Bernard, Newcastle UFC
   
      Oikeudenkäynnin kohde
   
   Ennakkoratkaisupyyntö — Cour de cassation (Ranska) — EY 39 artiklan tulkinta — Kansallinen säännös, jonka mukaan jalkapalloilija, joka tekee koulutusjaksonsa päätyttyä ammattilaispelaajasopimuksen toisen jäsenvaltion seuran kanssa, joutuu maksamaan vahingonkorvausta kasvattajaseuralleen — Työntekijöiden vapaaseen liikkuvuuteen kohdistuva rajoitus — Tällaisen rajoituksen mahdollinen oikeuttaminen tarpeella edistää nuorten ammattipelaajien työhön ottamista ja koulutusta
   
      Tuomiolauselma
   
   SEUT 45 artikla ei ole esteenä järjestelmälle, jossa nuorten pelaajien työhön ottamisen ja koulutuksen edistämisen tavoitteen toteuttamiseksi taataan kasvattajaseuralle korvaus tilanteessa, jossa nuori pelaaja allekirjoittaa koulutuksensa päättyessä ammattilaispelaajasopimuksen jossakin toisessa jäsenvaltiossa toimivan seuran kanssa, edellyttäen, että tämä järjestelmä soveltuu kyseisen tavoitteen toteuttamiseen ja että se ei ylitä sitä, mikä on tarpeen tämän tavoitteen saavuttamiseksi.
   Tämän tavoitteen toteuttamisen kannalta ei ole tarpeen pääasiassa kysymyksessä olevan kaltainen järjestelmä, jonka mukaan pelaajalupaus, joka koulutuksensa päättyessä allekirjoittaa ammattilaispelaajasopimuksen jossakin muussa jäsenvaltiossa toimivan seuran kanssa, voidaan velvoittaa maksamaan vahingonkorvausta, jonka määrä ei liity todellisiin koulutuskustannuksiin.
   
      (1)  EUVL C 247, 27.9.2008.